צ'מילי אי ווגל

**צ'מילי אי ווגל** (באלבנית: **Qamili i Vogël**, "צ'מילי הקטן"; 24 בפברואר 1923 – 23 בפברואר 1991) הוא שם במה של Qamil Muhaxhiri (צ'מיל מוהג'ירי) – זמר, מלחין וזמר-יוצר אלבני קוסוברי, אחד הקולות הגדולים של השירה העממית העירונית  (kënga qytatare) של קוסובו במאה ה-20. הצטיין בקולו הלירי החם.
עם שיריו הידועים ביותר נמנים "Eja t'vejme kurore" (בוא נתחתן) ו-"Hajde moj buzeburbuqe  (בואי שפתי ניצן)

## קורות חייו
צ'מיל מוהג'ירי נולד ב-1923 במשפחה מוסלמית אלבנית בעיר ג'קובה בחבל קוסובו , אז בממלכת הסרבים, הקרואטים והסלובנים. הייתה לו ילדות קשה. אחרי מות הוריו נסע לטירנה, בירת אלבניה, בה עבד בהתחלה כמלצר בבית קפה שבו התוודע לכמה מוזיקאים מפורסמים  .עיר הולדתו ג'קובה הייתה מרכז הקירה העירונית בחבל קוסובה. כשהיה בן 14 כישרונו הקולי של צ'מיל נתגלה על ידי אימר ריזה (Ymer Riza), זמר וזמר-יוצר בן עירו שהפך למנטור שלו וצירף אותו ללהקתו  שהתפרסמה במיוחד במוזיקה בהשפעה מזרחית מנוגנת בין השאר, בשרגיה (שרקיה) ובצי'פטלי. שניהם נקשרו לפעילות מקומות הפולחן  של כת הבקטשים.
הוא קיבל את הכינוי צ'מילי אי ווגל - כלומר "'צ'מילי הקטן" - על מנת להבדיל בינו לאמן אחר יותר מבוגר בלהקה שנקרא גם צ'מיל  הוא שירת בצבא היוגוסלבי בסרייבו. בשובו לחבל קוסובו , אז ביוגוסלביה הקים יחד עם אימר ריזה את האגודה לתרבות ולאמנות של קוסובו.

במהלך הקריירה האומנותית שלו אסף ויצר שירי עם עירוניים רבים מאזורים שונים במרחב האלבני ושמו הלך לפניו.
שיתף פעולה עם זמרים רבים אחרים, ביניהם טהיר דרניצה, מזילום מייזיני, ביירוש דודה, איסמט פייה, האשים שאלה, נג'מיה בהלולי, שקיר צרוודיקה, שיהרטה בהלולי, שקורטה פייזה, רמזיה אוסמני.
סייר בטורקיה ובסוריה בהן התקבל בחום על ידי הקהל האלבני .
במקביל למד אמנות גרפית בבית הספר הטכני בפרישטינה והתפרנס מעבודה בבית הדפוס רילינדיה לפרישתו בגמלאות.

שיא הקריירה המוזיקלית שלו אירעה ב-1952 כשצורף לאנסמבל רשות השידור בפרישטינה. שם הרפרטואר הוגבל על ידי הקווים המנחים של הממשל היוגוסלבי שביקש הפחתת ההשפעות המזרחיות ושירי אקסטזה וזניחת השירים ההיסטוריים. מאוחר יותר יחד עם עוד עמיתים עזב את העבודה ברשות השידור.

צ'מילי אי ווגל נפטר בגיל 68 בג'קובה.

## חייו הפרטיים
היה נשוי לפרידה קומנובה ונולדו להם מספר ילדים, ביניהם הבת הבכורה שצ'יפה מוהג'ירי, שטיפחה את מורשתו.

## 11 קבצי שירים - רשומים במלוגרף
*1957 - Bylbyli në Cabrat  (זמיר בצ'בראט)
*1959, 1961 Me sharkin e Ymer Rezës -  חמישים שירים 
(שרקיה עם אימר רזה)
*1963 Tre Hasjane  (שלוש שנים מחבל האס) 35 שירים מצפון אלבניה 
*1960 Lulet e beharit (פרחי אביב)  50 שירים ממרכז אלבניה
*1963 Flaka e zemrës   (להבות הלב)  30 שירים 
*1973 - Këndojnë bylbylat  - (שירת הזמיר)  35 שירים 
*1973 - Fyelli i Barint  (חליל הרועה)  35 שירים 
*1975 - Lule gjaku  (פרחי דם)  35 שירים
*1975 - Valët e kohës  (גלי הזמן) 33 שירים
*1978 - Kengë krenare  (שירי גאווה) 32 שירים
*1978 - Lulëkuqie te dashurisë (פרחי פרג  של אהבה) -   שירים מאזורים שונים באלבניה

## הערות שוליים

## קישורים חיצוניים
* ביוגרפיה קצרה באתר koha
*dr Krenar Doli  Journal for the Interdisciplinary Art and Education 6 (1) 2025 pp 39-46 Compilation of volumes by Little Qamil (Qamili i Vogël):an important document tracing the traditional Albanian musical culture

## לקריאה נוספת
Jane S.Sugarman -Ch 11 *Heroism,Desire,Ecstasy:Qamili i  Vogël,Kosova,Albanian Song and the Cultivation of Elation* 
in Michael Fishkopf , Scott Marcus and Dwight Reynolds - *Tarab* University of Texas Press, Austin 2025 pp.175-190  

קטגוריה:קוסוברים
קטגוריה:זמרים אלבנים
קטגוריה:זמרים-יוצרים אלבנים
קטגוריה:מלחינים